ઘરના એન્ટ્રન્સ પાસે જો કોઈ વૉલ યુનિટ કે ટેબલ હોય તો એના પર રાખવા માટે ગણેશ, રાધા કૃષ્ણ અને ખાસ કરીને બુદ્ધની મૂર્તિઓ પસંદ કરવામાં આવે છે. અહીં નૉર્મલ મૂર્તિઓને બદલે નૃત્ય કરતા ગણેશ, સૂતા હોય એવા ગણેશજી, ધ્યાન કરતા બુદ્ધ અથવા બુદ્ધનો ફક્ત ચહેરો, સ્લીપિંગ બુદ્ધા જેવી મૂર્તિઓ રાખવામાં આવે છે. આ મૂર્તિઓ આંખોને અને મનને તો શાંતિ આપે જ છે સાથે મૉડર્ન હોમ ડેકોરની થીમ સાથે પણ બંધ બેસે છે.